open-index/open-wikipedia-markdown huggingface dataset:
Legenda o Ali-paši

***Legenda o Ali-paši*** je djelo bosanskohercegovačkog književnika Envera Čolakovića.

## O autoru 
**Enver Čolaković** (1913. Budimpešta - 1976. Zagreb) studirao je matematiku i fiziku u Beogradu i Budimpešti, a historiju u Zagrebu. Pisati je počeo kao dječak, i to na dva jezika: hrvatskom i mađarskom. U periodu do 1945. objavio je više pripovijedaka i eseja te roman *Legenda o Ali-paši* (1944).

## Radnja 
U ovoj knjizi se radi o hamalu Aliji, njegovom putu do bogatstva i ujedno o njegovoj velikoj ljubavi. Alija je mladi hamal dobrog srca koji svima pomaže, dobio je nadimak Alija Lepir zbog njegovog dobrog karaktera i ljubavi prema Suncu. Uvijek je veseo i radostan i osoba koja je uvijek rado viđena i veoma znana. Alija je zaljubljen u Almasu, kćer Mehage bakala, ali se nikada nije usudio pokazati joj svoju ljubav, te se ona udaje za drugog, Ismet-efendiju. Međutim, Almasa nije bila sretna u tom braku prvenstveno zbog Ismetove teške bolesti, za koju joj on nije rekao prije braka. U tom periodu Aliji se za pomoć obratio mrzovoljni i škrti Mula-Hasan dedo koji mu je jednom prilikom pokazao svoje skriveno blago. Jedno vrijeme Alija je bio u Travniku, gdje ga je poslao Ali-hodža, čovjek koji ga je volio kao vlastitog sina. Tamo je patio za svojom Almasom, ali se brzo vratio kući i našao dugo traženu sreću. Nakon smrti dede, Alija kupuje dedinu kuću u kojoj pronalazi bogatstvo. Vjenčava se sa Almasom, koja se nešto prije razvela od Ismet-efendije, koji je otišao iz Sarajeva i postaje Ali-paša. Osvojio je svoju voljenu i postao bogat, ali je njegova duša ostala ista. Volio je pomagati drugima, pogotovo nakon što je stekao puno novca. Ovo je topla ljudska priča o čovjeku koji je našao dugo traženu sreću, i dobio sve što je želio, zahvaljujući svojoj dobroti.

## Jezik i stil 
:- Epiteti:Crna noć, hladni dan, sretna majka, nov rad, stari čovjek, lijep grad,umorni pas, crne brčine, bolji svijet
:- Personifikacije: čaršija je, dakle, živjela tiho; brige su bile svedene na prepričavanja; crkve su pozivale na jutarnju molitvu;   gradske kapije se otvaraju.
:- Metafore: blage i glupe oči; manjih prodaja; mirnim Sarajevom; čudni vilajet; krupni glas.
:- Onomatopeje: zvonjivom dozivale; melodiozno pjevali; pozdravljaju se tihim glasom; glas mu se zaori.
:- Komparacije (Usporedbe): našao je na cepenku kao i uvijek hamala Aliju; kapi padaju brzo kao da se nadmeću; noge dršću kao lišće žalosne vrbe.

## Likovi 
:Alija Lepir, 
:Almasa, 
:Mula-Hasan dedo, 
:Ismet efendija, 
:Ali-hodža Misirlija, 
:Arifaga telal, 
:Mehaga bakal, 
:Omeraga kazandžija, 
:Rifat, 
:Fra Ante i Fra Petar, 
:Zehra-hanuma, 
:Safija, 
:Ahmo, 
:gazda Ješua,
:Hilmi efendija

## Također pogledajte 
*Bosanskohercegovačka književnost
*Alfabetski spisak bosanskih djela

## Vanjski linkovi 
*Roman "Legenda o Ali-paši" na Scribd

Kategorija:Bosanskohercegovačka djela
Kategorija:Enver Čolaković
Kalinovik

**Kalinovik** je bosanskohercegovačka općina i naseljeno mjesto koji se nalazi šezdesetak kilometara južno od Sarajeva na nadmorskoj visini oko 1070 m. Graniči sa općinama Foča (Republika Srpska), Foča (Federacija Bosne i Hercegovine), Konjic, Nevesinje, Gacko i Trnovo.

## Historija 
Historijski izvori i materijalni ostaci svjedoče o dugom kontinuitetu naseljenosti ovog prostora.

Područje današnjeg Kalinovika naseljeno je od davnina, o čemu svjedoče različita arheološka nalazišta i ostaci starijih kultura na širem prostoru općine.

Nakon osmanskog osvajanja prostor Kalinovika uklopljen je u administrativni i privredni sistem Osmanskog carstva, dok je nakon Berlinskog kongresa 1878. dospio pod upravu Austro-Ugarske.

### Rat u Bosni i Hercegovini 
Prema sudski utvrđenim činjenicama, bošnjačko stanovništvo je već u maju 1992. bilo podvrgnuto ograničenjima kretanja, a 11. juna 1992. srpske oružane snage proglasile su općinu ratnom zonom, čime je položaj civila dodatno pogoršan. Sud Bosne i Hercegovine je utvrdio da su Ratko Bundalo, kao komandant Taktičke grupe Kalinovik, i Neđo Zeljaja, kao komandir Stanice milicije u SJB Kalinovik, učestvovali u progonu bošnjačkog stanovništva općine Kalinovik. U izvještajima o ekshumacijama navodi se da je na Mehkim brdima pronađeno deset tijela, a da su žrtve ubijene vatrenim oružjem.

Na području Kalinovika i nakon rata su pronalažene masovne grobnice. Tužilaštvo Bosne i Hercegovine je 2021. saopćilo da su u kalinovičkom kraju pronađeni posmrtni ostaci više osoba, a Međunarodna komisija za nestale osobe (ICMP) je iste godine utvrdila da masovna grobnica u Dobrom Polju sadrži ostatke najmanje deset žrtava povezanih sa genocidom u Srebrenici iz jula 1995.

## Kultura 
### Nacionalni spomenici 
Na listi nacionalnih spomenika Bosne i Hercegovine za općinu Kalinovik se nalaze sljedeći spomenici:
* Nekropola sa stećcima Čengića Bare, historijsko područje,
* Nekropola sa stećcima Gvozno, historijsko područje.

## Stanovništvo 
Po popisu stanovništva iz 1991. godine, općina Kalinovik imala je 4.667 stanovnika, raspoređenih u 73 naselja. 
Poslije potpisivanja Dejtonskog sporazuma, najveći dio općine Kalinovik je ušao u sastav Republike Srpske. U sastav Federacije Bosne i Hercegovine ušla su naseljena mjesta Gapići i Ljuta, te dijelovi naseljenih mjesta: Brda, Dragomilići, Hotovlje, Luko, Ljusići, Polje, Rajac i Zelomići.

### Nacionalni sastav stanovništva – općina Kalinovik 
### Nacionalni sastav stanovništva – naseljeno mjesto Kalinovik 
## Reference 
## Vanjski linkovi 
* Zvanični sajt općine Kalinovik 

Kategorija:Općine Bosne i Hercegovine
Kategorija:Općine Republike Srpske
*
Pelagićevo

**Pelagićevo** je naseljeno mjesto i središte istoimene općine formirana nakon Dejtonskog sporazuma od jednog dijela prijeratne općine Gradačac. Nalazi se u Bosanskoj Posavini. Općina se sastoji od osam mjesnih zajednica, a površina je 17.800 ha. Prema posljednjim podacima u općini živi 7.865 stanovnika. Naseljeno mjesto Pelagićevo je 1991. godine bilo podijeljeno u dvije mjesne zajednice: MZ Pelagićevo sa 2.233 stanovnika i MZ Ćendići sa 836 stanovnika.

## Geografija 
mini|desno|275px|Geografski položaj općine Pelagićevo
### Geografski položaj 
## Stanovništvo 
### Nacionalni sastav stanovništva – općina Pelagićevo 
### Nacionalni sastav stanovništva – naseljeno mjesto Pelagićevo 
## Poznate ličnosti 
* Ambroz Matić, bosanskohercegovački franjevac i pjesnik

## Reference 
## Vanjski linkovi 
* Zvanični sajt općine Pelagićevo

Kategorija:Općine Bosne i Hercegovine
Kategorija:Općine Republike Srpske
*
Kategorija:Gradačac
Oscar Straus

Postojalo je više osoba, čije je ime bilo Oscar Straus:
mini|desno|180px|Oscar Straus (kompozitor)
mini|desno|180px|Oscar Straus je bio treći ministar rada i trgovine SAD
* Oscar Straus (kompozitor), (1870–1954), Bečlija, kompozitor opereta
* Oscar Straus (političar), (1850–1936), ministar rada i trgovine SAD u periodu 1906. do 1909.
## Vanjski linkovi 
* http://musicaltheatreguide.com/composers/straus_oscar/oscarstraus.htm
* http://www.gutenberg.org/author/Oscar_Straus
Trnovo (Republika Srpska)

**Trnovo** je naseljeno mjesto i jedna od sedam općina koje formiraju Istočno Sarajevo. Postoji također i Trnovo u Sarajevskom kantonu. Obje pomenute općine su do 1992. godine bile dio jedinstvene bosanskohercegovačke općine Trnovo. Općina Trnovo je 1991. godine imala 6.991 stanovnika, od toga u naselju Trnovu - 2.099.

## Stanovništvo 
Po posljednjem službenom popisu stanovništva iz 1991. godine, općina Trnovo (u to vrijeme jedna od pet prigradskih općina Grada Sarajeva) imala je 6.991 stanovnika, raspoređenih u 63 naselja. Poslije potpisivanja Dejtonskog sporazuma, općina Trnovo je podijeljena. Veći dio općine Trnovo ušao je u sastav Federacije Bosne i Hercegovine. Od ovog područja formirana je općina Trnovo (FBiH). U sastav Republike Srpske ušla su naseljena mjesta: Bogatići, Grab, Jablanica, Kijevo, Klanac, Milje, Podivič, Rajski Do, Tošići, Turovi i Ulobići, te dijelovi naseljenih mjesta: Trnovo i Vrbovnik. Od ovog područja formirana je općina Trnovo (Republika Srpska).

### Nacionalni sastav stanovništva – općina Trnovo 
### Nacionalni sastav stanovništva – naseljeno mjesto Trnovo 
## Reference 
## Vanjski linkovi 
* Zvanični sajt općine Trnovo

Kategorija:Općine Bosne i Hercegovine
Kategorija:Općine Republike Srpske
Kategorija:Općine u Istočnom Sarajevu
*
Kategorija:Bivše prigradske općine Sarajeva
Petrovo

mini|desno|290px|Geografski položaj općine Petrovo 
**Petrovo** (prije **Bosansko Petrovo Selo**) jest naseljeno mjesto i sjedište istoimene općine u sjevernom dijelu Bosne i Hercegovine, u blizini Doboja.

## Historija 
Općina je formirana za vrijeme rata u Bosni i Hercegovini od dijelova općina Maglaj i Gračanica odlukom vlasti Republike Srpske zakonom o srpskim općinama u Bosni i Hercegovini. Istim zakonom središte općine je preimenovano u Petrovo. Potpisivanjem Dejtonskog mirovnog sporazuma općina je osnovana i zvanično.

## Stanovništvo 
### Nacionalni sastav stanovništva – općina Petrovo 
### Nacionalni sastav stanovništva – naseljeno mjesto Petrovo 
## Kultura 
### Nacionalni spomenici 
mini|desno|200px|Manastir Ozren.
Na listi nacionalnih spomenika Bosne i Hercegovine za općinu Petrovo se nalaze sljedeći spomenici:
* "Manastir Ozren sa freskama" (graditeljska cjelina).

## Reference 
## Vanjski linkovi 
* Zvanični sajt općine Petrovo

Kategorija:Općine Bosne i Hercegovine
Kategorija:Općine Republike Srpske
*
Lopare

**Lopare** su naseljeno mjesto i središte istoimene općine u sjeveroistočnom dijelu Bosne i Hercegovine. Lopare se nalaze u podnožju planine Majevice, koja prelazi sa svojih visova ka ravnici, Semberiji i Posavini.

## Historija 
Prema jednoj legendi ime općine Lopare potiče od drvene alatke slične lopati - drevnog lopara, za stavljanje tijesta u pekaru i vađenje hljeba, koje je nekada u tom mjestu izrađivao čuveni majstor.

Prvi podaci o naselju potiču iz druge polovine osamnaestog vijeka, jer su na tom području bili konaci, a građeni su na raskrsnici puteva i služili za odmaranje trgovačkih i drugih karavana. Područje oko rijeke Gnjice se počinje širiti, stvara se njena dolina, što je bilo povoljno za razvoj domaćinstava na ovom prostoru.

Ostaci nadgrobnih spomenika bogumila , nekadašnjih pripadnika Crkve bosanske (stećaka), su veoma prisutni na području općine. Najviše ih je (čak 30) na tromeđi između Tobuta, Labucke i Vukosavaca. Prema arheološkim nalazima, tvrdi se da je u ovom kraju bilo i ilirsko naselje, još prije 2600 godina, što odgovara srednjem željeznom dobu.

Početak komunalne izgradnje vezuje se za period austrougarske vladavine (1878-1918) kada je izgrađena zgrada današnjeg općinskog suda (ranije je to bila žandarmerijska stanica) i oba puta koji vezuju Lopare sa susjednim općinama.

## Geografija 
Površina općine Lopare zauzima 292,55&nbsp;km2, sa 16.568 stanovnika (popis 2013). Gustoća naseljenost iznosi 56,63 stanovnika po km2. Općina Lopare graniči sa općinama Ugljevik, Bijeljina, Teočak, Sapna, Tuzla, Čelić i Brčko.

### Geografski položaj 
## Stanovništvo 
Po službenom popisu stanovništva iz 1991. godine, općina Lopare imala je 32.537 stanovnika, raspoređenih u 40 naselja. Poslije potpisivanja Dejtonskog sporazuma, veći dio općine Lopare ušao je u sastav Republike Srpske. U sastav Federacije Bosne i Hercegovine ušla su naseljena mjesta: Brezje, Brnjik, Bučje, Drijenča, Humci, Šibošnica, Miladići, Velino Selo, Vražići te dijelovi naseljenih mjesta: Brusnica, Čelić, Jablanica, Lopare Selo, Lukavica, Mirosavci, Nahvioci, Piperi, Pukiš, Ratkovići, Visori. Od ovog područja formirana je općina Čelić. Federaciji su također pripali i dijelovi naseljenih mjesta Brijest i Priboj, koji su pripali općini Teočak.

### Nacionalni sastav stanovništva – općina Lopare 
### Nacionalni sastav stanovništva – naseljeno mjesto Lopare 
## Reference 
## Vanjski linkovi 
*Zvanični sajt općine Lopare

Kategorija:Općine Bosne i Hercegovine
Kategorija:Općine Republike Srpske
*
Enver Puška

**Enver Puška** je bosanskohercegovački pisac, scenarista, režiser i kompozitor. Rođen je 1966. u Sarajevu. Objavio je dva romana: "Mejtaš" i "Živa ograda". Francuska izdavačka kuća "L'Harmattan" je objavila "Mejtaš" na francuskom jeziku.

## Filmovi 
* 2005 koscenarist filma "Go West", 
* 2006 scenarist  filma "Duhovi Sarajeva", 
* 2007 scenarist, režiser, producent i kompozitor muzike za film Ritam života
* 2014 scenarist, režiser, producent filma " Devet položaja samoće "
* 2018 scenarist, režiser, producent dokumentarno-igranog filma "Mon papa " 
Serije
* 2008 scenarist, režiser TV serije "Krv nije voda" (TV PINK BiH)
* 2009 scenarist, režiser serije "Mahalaši" u produkciji TV PINK BiH 
Emisije 
* 2010-2011 scenarista, režiser i voditelj informativno-političke emisije  u produkciji Centra  Civilnih Inicijativa, NTV Hayata i ATV-a, "Nema više zeko rek'o".  
* 2011 Režiser druge sezone serije koja se emituje na BHRT-u Bijela hronika - hronika dobrih vijesti u BiH. 

Puška,Enver
Puška,Enver
Puška, Enver
795.

Godina **795.** (**DCCXCV**) bila je redovna godina koja počinje u četvrtak u julijanskom kalendaru. Oznaka 795. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Evropa 
* Saksonski rat: Slaveni Obodriti, pod svojim vladarom Witzanom, napadaju sjeverne Sase u Liuni. Witzan je ubijen u zasjedi, a naslijedio ga je sin Drożko (Thrasco), koji postaje karolinški "dux". Kralj Karlo Veliki predvodi franačke ekspedicione snage sjeverno od Mainza i maršira do Elbe, gdje se istočnosaksonski pobunjenici ponovo predaju .
* Karlo Veliki stvara Hispanske oblasti, tampon zonu izvan bivše provincije Septimanije. Grupa iberijskih regiona čini odbrambenu barijeru između Emevijskih Maura u El-Andaluzu (moderna Španija) i Franačkog kraljevstva.

### Britanija 
* Svađe između kraljeva Cynana Dindaethwyja i Hywela ostavljaju otvorenim put Caradogu ap Meirionu (Kuća Rhos) da uzurpira prijestolje Gwynedd (moderni Wales).
* Kralj Ofa od Mersije prima diplomatske poklone od Karla Velikog. On ponovo osniva opatiju St. Albans, navodno u znak zahvalnosti za osvajanje Istočne Anglije (približan datum).
* U najranijem zabilježenom napadu Vikinga na Irsku, oni napadaju manastire u Ioni (Unutrašnji Hebridi), Inishbofinu i Inishmurrayu (približan datum).

### Bizantijsko Carstvo 
* januar: bazileus Konstantin VI šalje svoju ženu Mariju Armenku u samostan i ženi se svojom ljubavnicom Teodote 4. septembra .

### Azija 
* Japanci šalju izaslanike u kraljevstvo Balhae (Bohai) da tamo ostvare kontakte radi savezništva. Redovni odnosi uspostavljeni su 798. godine .

## 795. u temama 
### Religija 
* 25. decembar – Papa Hadrijan I, star 95 godina, umire nakon 23-godišnje vladavine, a nasljeđuje ga Leo III kao 96. papa Rima.
* 26. decembar – Leo III je izabran da služi za papu na dan kada je sahranjen njegov prethodnik Hadrijan I i posvećen je sljedećeg dana. Novi papa prima izaslanstvo Angilberta, opata Saint-Riquiera (Centula), izaslanika Karla Velikog koji mu daje preporuke. Papa zauzvrat šalje izaslanstvo da Karlu Velikom donese ključeve ispovijedi Svetog Petra i grada Rima .
* Pol Đakon, benediktinski monah u Monte Kasinu, dovršava Historiju Langobarda (približan datum).

## Rođeni 
* Æthelwulf, kralj Wessexa (približan datum)
* Babak Khorramdin, perzijski vojskovođa (ili 798.)
* Bernard od Septimanije, franački vojvoda (um. 844.)
* Grgur IV, papa Katoličke crkve (um. 844.)
* Judita Bavarska, franačka kraljica (ili 797/805)
* Landulf I, gastald (ili grof) od Kapue (približan datum)
* Lotar I, kralj i car Franaka (um. 855.)
* Mu Zong, car iz dinastije Tang (um. 824.)
* Nithard, franački historičar (um. 844.)
* Renaud d'Herbauges, franački plemić (um. 843.)

## Umrli 
* 25. decembar - Hadrijan I, papa Katoličke crkve (r. 700.)
* Ælfthryth od Crowlanda, anglosaksonska princeza
* Bran Ardchenn, kralj Leinstera (Irska)
* Malik ibn Enes, osnivač Malikijskog mezheba (r. 711.)
* Witzan, princ Oborita

## Reference 
## Vanjski linkovi
796.

Godina **796.** (**DCCXCVI**) bila je prijestupna godina koja počinje u petak u julijanskom kalendaru. Oznaka 796. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Sjeverna Amerika 
* "Konfederacija Tri vatre" je formirana u Michilimackinacu .

### Evropa 
* Kralj Karlo Veliki organizira invaziju na Avarski kaganat, s jednom vojskom pod vodstvom svog sina Pipina od Italije i drugom vojskom pod jednim od svojih vazala, donjopanonskim vojvodom Vojnomirom. Dvije vojske započinju uspješnu dvosmjernu invaziju na Avarski kaganat (moderna Mađarska). Oni zauzmu avarski „prsten“ (nomadsku šatorsku prijestolnicu), uništavajući moć Avara da bi se potom vratili sa toliko plijena u zlatu i draguljima da je potrebno 15 kola, koja svaka vuku četiri vola, da bi ga vratili na franačku teritoriju . Karlo Veliki ostvaruje veliku pobjedu (u kojoj mu pomaže donjopanonski vojvoda Vojnomir), a Franci se postavljaju za gospodara nad Hrvatima sjeverne Dalmacije, Slavonije i Panonije. Franački misionari su poslati u to područje da preobrate pagansko stanovništvo u kršćanstvo .

### Britanija 
*18. april – Kralja Æthelreda I od Northumbrije ubili su, vjerovatno u Corbridgeu, njegovi ealdormeni, Ealdred i Wada. Drugi rival, Torhtmund, ubija Ealdreda iz osvete. Northumbria ulazi u haotično stanje. Patricij Osbald je postavljen na tron, ali su ga njegove pristalice napustile nakon samo 27 dana. On bježi iz Lindisfarna u Pictland. Druga frakcija vraća Eardwulfa, starog rivala Æthelreda I,  kao novog kralja.
* Kraljevina Saseks ponovo postaje nezavisna od Kraljevine Mersije nakon smrti kralja Ofe.
* Princ Eadberht Præn napušta Crkvu, vraća se u Kent i preuzima svoj tron. Eadwald se proglašava kraljem istočne Anglije, ali ga je kasnije zbacio Coenwulf. Direktna vladavina iz Mersije je ponovo uspostavljena.

## 796. u temama 
### Religija 
* Početak vladavine al-Hakama I, emira Kordobe (kraj 822.) . Pod njegovom vladavinom povećalo se porezno opterećenje. Pokret za prelazak na islam usvaja Malikijski mezheb (obredna pravila) kao službeni mezheb Emirata.
* Alkuina, anglosaksonskog monaha i učenjaka, Karlo Veliki je imenovao za opata, koga postavlja za vođenje opatije Marmoutier u Toursu.
* Tō-ji, budistički hram sekte Shingon, osnovan je u Kjotu, Japan.

## Rođeni 
* Al-Mu'tasim, muslimanski halifa (um. 842.)
* Dhul-Nun al-Misri, egipatski učenjak i sufija (um. 859.)
* Ibrahim ibn Ya'qub al-Juzajani, muslimanski hadiski učenjak
* Liu Zhuan, kancelar dinastije Tang (um. 858.)
* Lü Dongbin, kineski učenjak i pjesnik
* Xiao Fang, kancelar dinastije Tang (um. 875.)

## Umrli 
* 18. april – Æthelred I, kralj Northumbrije
* 12. juni – Hišam I, muslimanski emir (r. 757.)
* 29. juli – Ofa, kralj Mercije (r. 730.)
* 10. august – Eanbald, nadbiskup Jorka
* Colla mac Fergusso, kralj Connachta (Irska)
* Ecgfrith, kralj Mercije
* Fujiwara no Tsuginawa, japanski državnik (r. 727.)
* Muhammed ibn Ibrahim al-Fazari, muslimanski filozof (ili 806.)
* Sibawayh, perzijski lingvista i gramatičar (r. 760.)
* Tassilo III, vojvoda od Bavarske (približan datum)

## Reference
793.

Godina **793.** (**DCCXCIII**) bila je redovna godina koja počinje u utorak u julijanskom kalendaru. Oznaka 793. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Evropa 
* Kralj Karlo Veliki naređuje da se prokopa kanal dugačak 3 kilometra od Treuchtlingena do Weißenburga (sliv rijeke Rajne i Dunava), kako bi se poboljšao transport robe između Rajne i Bavarske. Sin Karla Velikog, Pipin od Italije, vodi kampanju protiv Langobarda u Beneventu (Južna Italija) .
* Frizijsko-francuski rat: Grof Teoderik je upućen u Friziju, da prikupi trupe za još jednu ofanzivu protiv Avarskog kaganata. Napadaju ga i vjerovatno ubijaju saksonski pobunjenici, blizu ušća rijeke Weser. Frizi se pobune, a Karlo Veliki deportuje saksonske porodice sa sjevera od rijeke Elbe.

### Britanija 
* 8. juni – Vikinški jurišnici napadaju obalu Nortambrija, stižu u dugim brodovima iz Danske ili Norveške i pljačkaju manastir Lindisfarn, što se smatra početnom tačkom vikinškog doba . Mnogi monasi su ubijeni ili porobljeni. To je prvi napad Vikinga na neki manastir na Britanskim ostrvima, iako to nije prvi poznati napad Vikinga na britanskom tlu. Prvi napad dogodio se 789. godine, kada su Vikinzi upali u naselje Portland u Dorsetu.

### Kordopski Emirat 
* Emir Hisham I iz Kordobe poziva na džihad ("Sveti rat") protiv kršćanskih Franaka. On okuplja vojsku od 70.000 ljudi, od kojih polovina napada Kraljevinu Asturiju, uništavajući njen glavni grad Oviedo, dok druga polovina napada Languedoc, prodirući čak do Narbone. Nakon zauzimanja grada, kontingent je krenuo prema Carcassonneu i osvojio i to mjesto . Obje vojske se vraćaju u Kordobu donoseći bogati ratni plijen.

### Bizantijsko Carstvo 
* maj: bazileus Konstantin VI vodi ekspediciju u Maloj Aziji protiv pobunjenih Armena, koji su poraženi izdajom i surovo kažnjeni .

## 793. u temama 
### Ekonomija 
* Proizvodnja i prodaja čajeva podliježu porezu u Kini .

### Trgovina 
* Arapski trgovci čine Bagdad finansijskim centrom Puta svile između Kine i Evrope. Karavani nose malo ili nimalo novca na svojim dugim putovanjima; Kineski trgovci koriste ono što nazivaju fei qian ("leteći novac") kako bi izbjegli pljačku. Arapi su usvojili sličan bankarski sistem poznat kao hawala za prijenos sredstava (približan datum).

### Religija 
* 17. august – Quriaqos iz Tagrita posvećen je sirijskom pravoslavnom patrijarhu Antiohije u Haranu .
* Kralj Ofa od Mersije osniva opatiju u St Albansu.

## Rođeni 
* Arnulf od Sensa, franački plemić (ili 794.)
* Li Ning, princ iz dinastije Tang (um. 812.)
* Teofilakt, bizantijski ko-car (približan datum)
* Wei Mo, kancelar dinastije Tang (um. 858.)
* Wu Yuanji, general dinastije Tang (ili 783.)
* Zhou Chi, kancelar dinastije Tang (um. 851.)

## Umrli 
* 22. februar – Sicga, anglosaksonski plemić
* Idris I, muslimanski emir i osnivač dinastije Idrisida (ili 791.) .

## Reference 
## Vanjski linkovi
792.

Godina **792.** (**DCCXCII**) bila je prijestupna godina koja počinje u nedjelju u julijanskom kalendaru. Oznaka 792. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Abasidski Halifat 
* Građanski rat u Palestini između beduinskih plemena. Sukob je okončan 29. decembra 793. godine nakon odlučne intervencije halife Haruna er-Rašida .

### Bizantijsko Carstvo 
* Proljeće – Car Konstantin VI guši pobunu i vraća svoju majku Irenu na njenu prijašnju poziciju ko-carice Bizantijskog carstva. Suparničke frakcije u Konstantinopolu nastavljaju svoje intrige protiv Konstantina.
* Bitka kod Marcela: Konstantin VI vodi bizantijske ekspedicione snage u sjevernu Trakiju. U graničnom dvorcu Marcellae, u blizini modernog grada Karnobata (Bugarska), Bugari pod Kardamom pobjeđuju Bizantince.
* Novembar: Pokrajina (tema) Armena diže pobunu u Maloj Aziji. Pobunu je ugušio Konstantin VI u maju 793..

### Evropa 
* Vestfalci ustaju protiv Saksonaca, kao odgovor na nasilno regrutovanje za ratove protiv Avara. Međutim, Pepin, podkralj sjeverne Italije i sin kralja Karla Velikog, nastavlja rat i osvaja znatan plijen od Avara .
* Sin Karla Velikog, Pepin Grbavac pokušava da se pobuni protiv njega uz pomoć pojedinih franačkih plemića. Zavjera je otkrivena i Pepin je prognan u manastir u Prümu .
* Početak gladi 792-794 u Franačkom carstvu. Slučajevi kanibalizma i kolektivnih halucinacija zabilježili su analisti . U proljeće je Karlo Veliki naredio da se služe mise kako bi se okončala glad i trodnevni post za crkvene sveštenike, grofove, dominijeve vazale i njihove podređene, te da je svaki odgovoran za prehranu nekoliko gladnih ljudi do sljedeće žetve .

### Britanija 
* Septembar – Kralj Æthelred I od Northumbrije ženi se princezom Ælfflæd, kćerkom kralja Offa od Mersije, u Cattericku. Nemiri u Nortumbriji navode prognanog kralja Osreda II da se vrati u svoje kraljevstvo sa ostrva Man. Njegove pristalice ga napuštaju, a Osreda II ubijaju Æthelredovi ljudi u Aynburgu. Sahranjen je u manastiru Tynemouth.
* Offa organizira odbranu obale kako bi se odbranio od napada Vikinga. On formira savez sa Eseksom, Kentom i Saseksom, u pokušaju da ujedini Englesku (približan datum).

## 792. u temama 
## Rođeni 
* Abd ul-Rahman II, muslimanski emir Kordobe (um. 852.)
* Abo, japanski princ (um. 842.)
* Hadrijan II, papa Katoličke crkve (um. 872.)
* Bai Minzhong, kancelar dinastije Tang (um. 861.)
* Virasena, indijski matematičar (um. 853.)

## Umrli 
* 12. august – Jænberht, nadbiskup od Canterburyja
* Cináed mac Artgail, kralj Connachta (Irska)
* Máel Ruain, irski opat i osnivač opatije Tallaght
* Michael Lachanodrakon, bizantijski general (strategos)
* Osred II, kralj Nortumbrije

## Reference 
## Vanjski linkovi
Peter Jackson

mini|Jackson 2014.
**Peter Robert Jackson** (31. oktobar 1961, Pukerua Bay, Novi Zeland) novozelandski je režiser koji je u početku svoje karijere bio poznat po jako krvavim tinejdžerskim hororima i komedijama. Njegov film *Dead Alive* čak je bio proglašen najgnusnijim filmom svih vremena. Međutim, 1994. kratko je promijenio svoj stil i postiže svjetsku slavu filmom *Nebeska stvorenja* (*Heavenly Creatures*). Film je istinita priča o dvjema djevojkama koje odlučuju ubiti majku jedne od njih. Film je dobio *Srebrnog lava* na Venecijanskom filmskom festivalu i nominaciju za *Oscara* u kategoriji originalnog scenarija. Ovaj film lansirao je karijeru Kate Winslet. Karijera će mu se potpuno promijeniti kad odluči napisati i režirati filmove po poznatim književnim klasicima: *Prstenova družina*, *Dvije kule*, *Povratak kralja* iz trilogije *Gospodar prstenova* koju je napisao J.R.R. Tolkien. Filmovi su imali veliki komercijalni uspjeh, a Jackson je postao jedan od najplaćenijih režisera današnjice.

## Filmografija 
* *King Kong* (2005)
* Filmska trilogija: 
# *Gospodar prstenova: Povratak kralja* (2003)
# *Gospodar prstenova: Dvije kule* (2002)
# *Gospodar prstenova: Prstenova družina* (2001)
* *Forgotten Silver* (1997)
* *The Frighteners* (1996)
* *Nebeska stvorenja* (1994)
* *Dead Alive* (1993)
* *Meet the Feebles* (1989)
* *Bad Taste* (1987)

## Nagrade 
'*AMERIČKA FILMSKA AKADEMIJA (*OSCAR*)*'
* 2003 - Najbolji film (*GP: Povratak kralja*)
* 2003 - Najbolji adaptirani scenario (*GP: Povratak kralja*)
* 2003 - Najbolja režija (*GP: Povratak kralja*)

**AMERIČKI FILMSKI INSTITUT**
* 2001 - Najbolji film (*GP: Prstenova družina*)

**BRITANSKA FILMSKA AKADEMIJA**
* 2001 - Najbolji film (*GP: Prstenova družina*)
* 2001 - Najbolja režija (*GP: Prstenova družina*)
* 2003 - Najbolji film (*GP: Povratak kralja*)

**ASOCIJACIJA FILMSKIH KRITIČARA CHICAGA**
* 2003 - Najbolji redatelj (*GP: Povratak kralja*)

**CEH AMERIČKIH REŽISERA**
* 2003 - Najbolja režija (*GP: Povratak kralja*)

'**ZLATNI GLOBUS**'
* 2003 - Najbolja režija (*GP: Povratak kralja*)

**ASOCIJACIJA FILMSKIH KRITIČARA L.A.**
* 2003 - Najbolja režija (*GP: Povratak kralja*)

**NACIONALNI ODBOR KRITIČARA**
* 2001 - Specialna nagrada za filmsku produkciju (*GP: Prstenova družina*)

**NACIONALNO DRUŠTVO FILMSKIH KRITIČARA**
* 2003 - Najbolja režija (*GP: Povratak kralja*)

**CEH AMERIČKIH PRODUCENATA**
* 2003 - Najbolja produkcija (*GP: Povratak kralja*)

**KRUG FILMSKIH KRITIČARA SAN FRANCISKA**
* 2003 - Najbolja režija (*GP: Povratak kralja*)

**ASOCIJACIJA FILMSKIH KRITIČARA TORONTA**
* 2001 - Najbolja režija (*GP: Prstenova družina*)
* 2003 - Najbolja režija (*GP: Povratak kralja*)

**VENECIJANSKI FILMSKI FESTIVAL**
* 1994 - *Srebrni lav* (*Nebeska stvorenja*)

## Vanjski linkovi 
* 
* *Kaihoro.de - German Peter Jackson Fanbase*
* *The Bastards Have Landed*: official fanclub

Kategorija:Rođeni 1961.
Kategorija:Novozelandski režiseri
Kategorija:Biografije, Wellington
Kategorija:Oscar za najbolji adaptirani scenarij
Kategorija:Živi ljudi
Shadowdream

**Shadowdream** je *black metal* projekat **Nocturnala** (Rastka Perišića), muzičara iz Novog Sada, Srbija. 

U 2005. godini Shadowdream je snimio demo na kome se nalaze dvije pjesme, "Bratstvo Smrti" i "Ritual Crnog Meseca". Demo je limitiran na 33 ručno urađenih kopija.

U januaru 2006. godine Shadowdream snima svoj prvi album pod nazivom "Slava Perunu", a 7. marta 2006. godine, Shadowdream snima i album/singl pod nazivom "Bratstvo Smrti", koji je limitiran na 66 ručno urađenih kopija. 

Novi album, koji nosi naziv "Carstvo Tišine", je snimljen, a 1. juna 2007. godine će ga uzdati francuska izdavačka kuća "Occultum Productions".

## Diskografija 
### Demo 
**(Limitiran na 33 Hand-numbered kopije)**

# Prolog
# Bratstvo Smrti
# Ritual Crnog Meseca
# Epilog

### Slava Perunu 
# Kultus Slovena
# Pesma Peruna
# Ritual Crnog Meseca
# Duše Pagana
# Zaboravljeni Putevi
# Bratstvo Smrti
# Epilog

### Bratstvo Smrti 
**(Limitiran na 66 Hand-numbered kopije)**

# Prolog
# Bratstvo Smrti
# Tmina Praskozorja
# Misterije Crnoga Meseca
# Beseda Umrlih
# Epilog

### Carstvo Tišine 
**(Limitiran na 300 kopija)**

# Preludium...			
# Carstvo Tišine	        
# Zemlja Večnoga Leda 		
# Gavran			
# Senke Prošlosti		
# Smrt Hrišćanstva		
# Tamni Se Uzdižu		
# Propovedi Duša Prokletih	
# ...Postludium	

Bunus materijal na disku: Reizdanje albuma Bratstvo Smrti.

### Hatedolls and Lies 
'''(Split album sa francuskim bendom DunkelNacht)

Dunkelnacht
# Reisen    
# Das Leiden für die Ewigkeit    
# The ghosts of foreigners    
# Oskorei    

Shadowdream
# Wasteland of silent sky    
# ...While the dusk whispers...     
# Winter solitude      
# In the claws of eternal agony 

## Vanjski linkovi 
*Shadowdream službena stranica
*Shadowdream na Metal Archives
*Neslužbena stranica 
*Shadowdream prezentacija

Kategorija:Srbijanske black metal grupe
Spisak bivših glavnih gradova

Širom svijeta, mnogi gradovi su nekada bili glavni, ali više nemaju taj status iz raznih razloga: neke države više ne postoje, glavni grad je premješten, ili možda preimenovan.
## Bivši glavni gradovi u Evropi 
Hrvatska: Biaći, Solin, Klis, Knin, Nin, Šibenik, Split, Varaždin,

Crna Gora: Cetinje

Srbija: Prizren, Smederevo

Bosna i Hercegovina: Bobovac, Jajce, Travnik i Banja Luka.

Mađarska: Bratislava

Osmansko carstvo: Edirne

Poljska: Krakov

Rusija: Petrograd

Njemačka: Bonn

Litvanija: Kovno/Kaunas

## Bivši glavni gradovi u Aziji 
Japan: Edo

Kina: Nanking

Kazahstan: Alma-Ata

## Bivši glavni gradovi u Africi 
## Bivši glavni gradovi u Sjevernoj i Južnoj Americi 
SAD: New York

## Bivši glavni gradovi u Australiji i Okeaniji 
## Također pogledajte 
* Spisak država po datumu državnosti

G
*
Stari Grad (Sarajevo)

**Stari Grad** je naseljeno mjesto i općina u Kantonu i Gradu Sarajevu, te historijsko središte tog grada. Zahvata istočnu polovicu historijskog dijela Sarajeva, uključujući Alifakovac, Baščaršiju, Bentbašu, Bistrik i Vratnik. Graniči sa općinom Ilijaš na sjeveru, Istočnim Starim Gradom na istoku, Istočnim Novim Sarajevom na jugu, te sa općinama Centar i Novo Sarajevo na zapadu. Općina se sastoji od 16 mjesnih zajednica sa površinom od 55&nbsp;km2 i teritorijalno je najveća općina na području grada Sarajeva gdje zauzima oko 37% teritorije grada. Mnoge od najpoznatijih sarajevskih građevina se nalaze u Starom Gradu, uključujuči Gazi Husrev-begovu džamiju i Vijećnicu. Po popisu iz 1991. godine, u općini je živjelo 50.744 stanovnika, od čega u dijelu naseljenog mjesta Sarajevo - 48.794, a ostalih 1.950 u 15 naseljenih mjesta u okolini.

Dan općine Stari Grad Sarajevo je 2. maj.

## Historija 
## Geografija 
## Politika 
Općinom rukovodi Načelnik općine koji se bira na lokalnim općinskim izborima svake četiri godine, na kojima se bira i Općinsko vijeće, koje se sastoji od 31 vijećnika, koji se biraju po partijskim listama. Članovi Općinskog vijeća se biraju direktno, te na osnovu dobijenih glasova, proporcionalno udjelu partije, zastupaju biranu partiju u općinskom vijeću. Ovlasti Načelnika općine i Općinskog vijeća regulisani su federalnim zakonima i statutom općine.

## Stanovništvo 
Po popisu stanovništva iz 1991. godine, općina Stari Grad (u to vrijeme jedna od 5 gradskih općina Grada Sarajeva) imala je 50.744 stanovnika, raspoređenih u 16 naselja. 
Poslije potpisivanja Dejtonskog sporazuma, najveći dio prijeratne općine Stari Grad ušao je u sastav Federacije Bosne i Hercegovine. U sastav Republike Srpske ušla su naseljena mjesta Blizanci, Bulozi, Donje Međuše, Dovlići, Gornje Međuše, Kumane, Njemanica, Studenkovići, te dijelovi naseljenih mjesta Donje Biosko, Faletići, Gornje Biosko, Hreša i Vučja Luka. Od ovog područja formirana je općina Istočni Stari Grad.

### Nacionalni sastav stanovništva - općina Stari Grad 
### Nacionalni sastav stanovništva - naseljeno mjesto Stari Grad 
## Sport 
* FK Vrbanjuša
* HK Stari Grad
* FK Mošćanica
* FK Vratnik

## Također pogledajte 
* Sarajevo
* Kanton Sarajevo

## Reference 
## Vanjski linkovi 
* Zvanični sajt općine 

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Kantonu Sarajevo
Kategorija:Općine u Sarajevu
*
Ezra

mini|Ezra u djelu Guillaume Rouillé-a *Promptuarii Iconum Insigniorum*|191x191piksel
**Ezra** (hebr. pomoć).  Hebrejski: עזרא, Ezra . 480–440. p. n. e.
Ime hebrejskog sveštenika iz 5. vijeka p.n.e. koji je po Bibliji doveo grupu Judejaca iz babilonskog ropstva nazad u Jerusalim.

U Hebrejskom prevodu Biblije, ili kršćanskom Starom zavjetu, Ezra je važna figura u knjigama Ezre i Nehemije, za koje se tradicionalno smatra da ih je napisao odnosno uredio. Prema tradiciji, Ezra je također bio autor Knjiga Ljetopisa i Knjige Malahije. Prikazan je kao osoba koja je odigrala ključnu ulogu u vraćanju jevrejskih spisa i religije narodu nakon povratka iz babilonskog ropstva i veoma je poštovana ličnost u judaizmu. Smatra se svecem u Rimokatoličkoj crkvi, koja njegov blagdan obilježava 13. jula, isto kao i kod njegovog savremenika, Nehemije. On se također poštuje kao svetac u Istočnoj pravoslavnoj crkvi, koja njegov blagdan određuje na Nedjelju svetih otaca.

## Reference 
## Vanjski linkovi 
* http://www.newadvent.org/cathen/05535a.htm Članak u katoličkoj enciklopediji (en)

Kategorija:Religija
Kategorija:Poslanici u islamu
Ljerka Anić

**Ljerka Anić** (Sarajevo, 18. juli 1959.), bosanska i hrvatska književnica za djecu i prevoditeljica.

Osnovnu školu i gimnaziju završila u Sarajevu, gdje je na Filozofskom fakultetu diplomirala anglistiku. Prvu bajku pod naslovom *Biserna zvijezda* objavila u *Malim novinama* 1984. Prevodi s engleskog jezika.

## Djela 
* *Bajke zaboravljenog jezera* (bajke, 1985.).
* Slika sna (1986.)

Kategorija:Bosanskohercegovački pisci
Kategorija:Biografije, Sarajevo
Kategorija:Rođeni 1959.
Birgit Fischer

mini|desno|Birgit Fischer (2010)
**Birgit Fischer** (rođena 25. februara 1962. u Brandenburgu, tada DDR) je kanu reprezentativka Njemačke, svrstala se na listu najuspješnijih olimpijaca u historiji, osvojivši 8 zlatnih i 4 srebrne medalje na 6 Olimpijskih igara, dvaput nastupajući za Istočnu Njemačku, a četiri puta za ujedinjenu državu. Poslije OI 1988 i 2000 odlučivala se povući, ali je se ipak vraćala. S uspjehom! Ona je, uopšte, i najmlađa i najstarija kanuistička Olimpijska pobjednica (s 18 i s 42 godine!). 2004 proglašena je za njemačku sportašicu godine.

Potekla je u ASK-u (armijski sportski klub) u Potsdamu, i radila je kao trener u istočnonjemačkoj vojsci. Bila je udata (od 1984. - 1993.) za, također, kanuistu Joerga Schmidta. Sada živi s dvoje djece u Brandenburgu. Na izborima 1999 neuspješno se kandidirala na listi njemačkog FDP-a za mjesto u Evropskom parlamentu.

## Karijera 
* 1979 SP: Zlato: 500m K4
* 1980 OI: Zlato: 500m K1 
* 1981 SP: Zlato: 500m K1, K2 i K4.
* 1982 SP: Zlato: 500m K1, K2 i K4
* 1983 SP: Zlato: 500m K1, K2 i K4
* 1984 OI: Bojkot država istočnog bloka 
* 1985 SP: Zlato: 500m K1, K2 i K4
* 1996 Pauza zbog rođenja sina Ole-a
* 1987 SP: Zlato: 500m K1, K2 i K4
* 1988 OI: Zlato: 500m K2 i K4; srebro: 500m K1
* 1989 Povukla se
* 1992 OI: Zlato: 500m K1; srebro: 500m K4 (nastupa po prvi puta za ujedinjenu Njemačku)
* 1993 SP: Zlato: 500m K1 i K4; bronza: 5000m K1
* 1994 SP: Zlato: 500m K1 i K4; srebro: 200m K2 i K4; bronza: 500m K2
* 1995 SP: Zlato: 500m K4; srebro: 200m K4
* 1996 OI: Zlato: 500m K4; srebro: 500m K2
* 1997 SP: Zlato: 500m K2 i K4, 200m K2 i K4, i 1000m K2
* 1998 SP: Zlato: 500m K4; srebro: 500m K2 i 1000m K2
* 1999 SP: Srebro: 500m K4
* 2000 OI: Zlato: 500m K2 i K4
* 2001 Povukla se
* 2004 OI: Zlato: 500m K4; srebro: 500m K2

## Također pogledajte 
* Olimpijci sa najviše medalja

## Vanjski linkovi 
* Službeni sajt

Kategorija:Rođeni 1962.
Kategorija:Živi ljudi
Kategorija:Biografije, Brandenburg na Havelu
Kategorija:Istočnonjemački kajakaši
Kategorija:Istočnonjemački olimpijci
Kategorija:Njemački kajakaši
Kategorija:Njemački olimpijci
Kategorija:Kajakaši na Olimpijskim igrama 1980.
Kategorija:Kajakaši na Olimpijskim igrama 1988.
Kategorija:Kajakaši na Olimpijskim igrama 1992.
Kategorija:Kajakaši na Olimpijskim igrama 1996.
Kategorija:Kajakaši na Olimpijskim igrama 2000.
Kategorija:Kajakaši na Olimpijskim igrama 2004.
Kategorija:Osvajači zlatne medalje na Olimpijskim igrama (Istočna Njemačka)
Kategorija:Osvajači srebrne medalje na Olimpijskim igrama (Istočna Njemačka)
Kategorija:Osvajači zlatne medalje na Olimpijskim igrama (Njemačka)
Kategorija:Osvajači srebrne medalje na Olimpijskim igrama (Njemačka)
Polumjesec

mini|desno|Polumjesec
mini|desno|Statua stilizovanog polumjeseca postavljenog na trgu i ukrašenog arapskim pismom
**Polumjesec**, prvenstveno u umjetnosti ili kao simbol, jest oblik koji nastaje kada se iz kruga većeg isiječe krug manjeg prečnika i to tako da im se centri ne podudaraju, a formirana površina bude omeđena lukovima različitih poluprečnika.

Polumjesec se koristi u različite svrhe pa je tako u astronomiji polumjesec jedna od faza mjesečeve mijene. U alhemiji polumjesec označava simbol za srebro. Također predstavlja amblem Dijane/Artemide iz rimske odnosno grčke mitologije i na taj način predstavlja nevinost. Upravo na osnovu tog vjerovanja, u rimokatoličkoj crkvi povezan je sa Djevicom Marijom.

## Također pogledajte 
* Polumjesec i zvijezda

## Vanjski linkovi
* 
*MathWorld članak o geometrijskom "Mjesecu"
*Worldwide Moon Sighting Reports
*Islamic Calendar Based On Crescent Visibility Predictions 
*The Crescent Shines for All, Not Just Muslims

Kategorija:Simboli
Kategorija:Mjesečeve mijene
Nobelova nagrada za fiziku

**Nobelova nagrada za fiziku** (švedski: *Nobelpriset i fysik*) jedna je od Nobelovih nagrada koju svake godine dodjeljuje Švedska kraljevska akademija nauka. Dodjeljuje se onima koji su dali najveći doprinos čovječanstvu u oblasti fizike. Jedna je od pet Nobelovih nagrada koje su uspostavljene po oporuci Alfreda Nobela 1895, a dodjeljuju se od 1901; ostale su Nobelova nagrada za hemiju, književnost, mir te fiziologiju ili medicinu. Prva Nobelova nagrada za fiziku dodijeljena je Nijemcu Wilhelmu Conradu Röntgenu "za izuzetan rad na otkriću X-zraka". Kriterije i prijedloge za dodjelu ove nagrade određuje Nobelova fondacija i općenito se smatra jednom od najprestižnijih nagrada na svijetu koju fizičari mogu dobiti. Ovo je tradicionalno prva nagrada koja se dodjeljuje u Stockholmu svakog 10. decembra, na dan Nobelove smrti.

Nagrada se sastoji od medalje uz diplomu i certifikat za novčanu nagradu. Prednja strana medalje prikazuje isti profil Alfreda Nobela koji je prikazan i na medaljama za hemiju i književnost.

Do 2024, nagradu je dobilo ukupno 226 pojedinaca.

## Pozadina 
mini|Tri nobelovca za fiziku. Prvi red D-L: Albert A. Michelson (laureat iz 1907.), Albert Einstein (laureat iz 1921.) i Robert A. Millikan (laureat iz 1923.).

Alfred Nobel je u svojoj posljednjoj oporuci naveo da njegovo bogatstvo treba iskoristiti za stvaranje niza nagrada za one koji daju "najveću korist čovječanstvu" u oblastima fizike, hemije, mira, fiziologije ili medicine i književnosti. Iako je Nobel napisao nekoliko testamenta tokom svog života, posljednji je napisan godinu dana prije njegove smrti i potpisan je u Švedsko-norveškom klubu u Parizu 27. novembra 1895. Nobel je ostavio 94% svoje ukupne imovine, 31 milion švedskih kruna (2,9 miliona dolara, ili 2,7 miliona eura 2023.), da ustanovi i dodijeli pet Nobelovih nagrada. Zbog skepticizma oko testamenta, Storting (Norveški parlament) ga je odobrio tek 26. aprila 1897. Izvršioci njegove oporuke bili su Ragnar Sohlman i Rudolf Lilljequist, koji su osnovali Nobelovu fondaciju kako bi se brinuli o Nobelovom bogatstvu i organizirali nagrade.

Članovi Norveškog Nobelovog komiteta koji su trebali dodijeliti Nagradu za mir imenovani su ubrzo nakon usvajanja testamenta. Uslijedile su druge organizacije koje su dodijelile nagrade: Institut Karolinska 7. juna, Švedska akademija 9. juna i Kraljevska švedska akademija nauka 11. juna. Nobelova fondacija je tada uspostavila smjernice za dodjelu nagrada. Godine 1900, novostvoreni statut Nobelove fondacije proglasio je kralj Oskar II. Prema Nobelovoj volji, Kraljevska švedska akademija nauka bi dodijelila nagradu za fiziku.

## Također pogledajte 
* Alfred Nobel
* Nobelova nagrada
* Spisak dobitnika Nobelove nagrade za fiziku
* Nobelova nagrada za ekonomiju
* Nobelova nagrada za hemiju
* Nobelova nagrada za književnost
* Nobelova nagrada za fiziologiju ili medicinu
* Nobelova nagrada za mir

## Reference 
## Vanjski linkovi 
* Zvanična stranica

Kategorija:Nagrade Kraljevske švedske akademije nauka
Nobelova
Fizika
Windows Firewall

**Windows Firewall** ugrađeni firewall u operativnom sistemu Microsoft Windows XP. Prije Service Pack 2 update-a bio je standardno isključen, a sa SP2 je također dobio i dodatna poboljšanja kao i opciju da je standardno uključen zbog želje da se poveća sigurnost za Windows korisnika. Poboljšana verzija je isporučena u sklopu operativnog sistema Windows Vista.

XP verzija trenutno omogućava blokiranje samo dolaznog saobraćaja, što je činjenica koju koriste spyware i drugi štetni programi. Blokiranje izlaznog saobraćaja će vjerovatno biti jedan od dodataka u sklopu Microsoft Windows XP SP3.

## Također pogledajte 
* Lični firewall

## Vanjski linkovi 
*Razumijevanje Windows Firewall-a 
*Podešavanje Windows Firewall-a  

Kategorija:Sigurnost računara
Kategorija:Internet
VLSI

mini|VLSI čip
**VLSI** je skraćenica od engleskog stručnog pojma: *Very-Large-Scale Integration* i ovaj pojam se odnosi na integrisane krugove visoke gustoće. Prva VLSI kola su se pojavila u 80-tim godinama dvadesetog vijeka i VLSI je četvrta generacija u razvoju integrisanih krugova.
## Vanjski linkovi 
* Predavanja o dizajnu i primjeni VLSI sistema na Brown University (en) 
* Spisak VLSI kompanija u svijetu (en) 
* Dizajn VLSI sistema (en)
* Cjelokupni tok dizajna VLSI čipova (en)

Kategorija:Hardver
NK Osijek

**Nogometni klub Osijek** je profesionalni nogometni klub iz Osijeka, Hrvatska. Takmiči se u najvišem rangu hrvatskog nogometa.

Klub je osnovan 27. februara 1947. godine kao *Fiskulturno društvo Proleter*, nastalo spajanjem fiskulturnih društava *Slavonija* i *Bratstvo*. Prvu utakmicu odigrao je 16. marta iste godine protiv ekipe *Mladosti* koja je poražena rezultatom 5-0. Sadašnje ime osvaja 1967. godine. U sezoni 1998-99. osvaja nacionalni kup.

Tradicinalne boje kluba su plava i bijela. Domaće utakmice igra na stadionu Gradski vrt.

## Reference 
## Vanjski linkovi 
* Službena stranica

Kategorija:Nogometni klubovi u Hrvatskoj
Kategorija:Nogometni klubovi osnovani 1947.
Amiga 4000

mini|Amiga 4000 desktop
**Amiga 4000** je bio nasljednik Commodore računara Amiga 3000.

U originalu ovaj računar izlazi u oktobru 1992. s procesorom Motorola 68040. Nezadovoljavajući rezultati prvobitne prodaje zajedno sa zahtjevima kupaca za jeftinijim modelom rezultiraju puštanjem u prodaju i slabije verzije kompjutera s procesorom Motorola 68030.

Početno zamišljena prodaja kompjutera se provodila u oblike desktop kompjutera. Kasnijim razvojem dolazi do nastanka i tower verzije.

Razlike između Amige 4000 i Amige 1200 na matičnoj ploči praktički ne postoje s izuzetkom moćnijeg procesora. Oba kompjutera imaju AGA grafičke čipove, isti operativni sistem kao i IDE konektor za hard diskove što se nalazi u potpunoj suprotnosti s Amigom 3000, koja koristi u tu svrhu nepopularni, skupi SCSI konektor.

U svoje doba ovaj kompjuter postaje simbol multimedijalnog kompjutera. Njegova popularnost u profesionalne svrhe se dokazuje kada tvrtka Escom nakon kupovine bankrotiranog Commodore-a odlučuje ponovno pokrenut proizvodnju od Amiga 1200 i Amiga 4000, dok su Amiga 600 i CD32  prepušteni historiji.
## Reference 
## Vanjski linkovi 
* https://web.archive.org/web/20120613032230/http://www.bombjack.org/commodore/amiga/amiga-commodore/A4000_Users_Guide_(UK).pdf

Kategorija:Računari
Fobija

**Fobija** je oblik anksioznog poremećaja koji je definiran upornim i pretjeranim strahom od predmeta ili situacija. Fobije obično rezultiraju brzim pojavom straha i traju više od šest mjeseci. Specific phobias include those to certain animals, natural environment situations, blood or injury, and specific situations. Specifične fobije mogu biti uzrokovane negativnim iskustvom s predmetom ili situacijom u ranom djetinjstvu. Korišteni lijekovi uključuju antidepresive, benzodiazepin ili beta blokatore.

## Epidemiologija i prognoza 
Specifične fobije pogađaju oko 6–8% ljudi u zapadnom svijetu i 2–4% ljudi u Aziji, Africi i Latinskoj Americi, u određenoj godini. Žene su pogođene fobijama otprilike dvostruko češće od muškaraca. Obično, fobija počinje oko 10. – 17.  godine, a stope su sve manje s povećanjem starosti. Oni sa fobijama imaju veći rizik od samoubistva.

## Pregled
Fobija je izraženi trajni strah, najčešće prekomjeran ili neopravdan, a pojavljuje se u vezi očekivanja specifičnog objekta ili situacije.

Većina ljudi se boji npr. visine ili pauka, ali taj ih strah ne ometa u svakidašnjem životu. Takav strah postaje fobija kada ih onemogućuje u aktivnostima koje su do tada s lakoćom obavljali ili uživali u njima.
Termin fobija odnosi se na grupu simptoma prouzrokovanih određenim objektima ili situacijama.

*Specifična fobija*, nekad zvana jednostavna fobija je trajni, bezrazložni strah uzrokovan prisutnošću ili zamišljanjem specifičnog objekta ili situacije koja ne predstavlja realnu opasnost.

Izloženost objektu ili situaciji dovodi do trenutne reakcije u smislu visokog stepena anksioznosti ili čak do pokušaja izbjegavanja objekta ili situacije. Simptomi povezani s fobijom ili model izbjegavajućeg ponašanja vezano za određene objekte ili situacije može u značajnijoj mjeri uticati na sposobnosti svakodnevnog funkcionisanja.

Odrasli sa specifičnom fobijom prepoznaju da je strah pretjeran i bezrazložan, ali usprkos tome ne mogu mu se oduprijeti.

## Vrste fobija 
Postoji više vrsta specifičnih fobija koji se temelje na strahu od različitih objekata ili situacija:

**Fobije od životinja*: primjerice strah od psa, zmije, insekata ili miševa. To je najučestalija specifična fobija.
**Situacijske fobije:* uključuju strah od specifične situacije, npr. strah od letenja avionom, vožnje automobilom, strah od liftova, strah od zatvorenog prostora.
**Fobije od prirodne okoline:* strah od visine, oluje, vode.
**Fobije od krvi-injekcija-ozljeda:* obuhvata strah i od medicinskih zahvata.
**Ostale fobije:* strah od padanja, glasnih zvukova, strah od zamaskiranih osoba (npr. klauna kod djece).

Osoba može imati više od jedne specifične fobije.

## Reference
## Vanjski linkovi 
* 
*Spisak fobija

Kategorija:Fobije
Kategorija:Psihologija
Kategorija:Psihijatrija
Kategorija:Društvo